पहला तो बेचारा दिल क्या करे... जिसे सुनने और गुनगुनाने भर से ही मन मस्ती की एक नई तरंग में डूब जाता है। इस गीत की प्रकृति हिंदी फिल्म जगत में इन अर्थों में भिन्न है कि यहाँ अपने दिल की बात नायिका खुद नहीं कह रही है बल्कि उसके मन के हालातों को उसकी मित्र अपना स्वर दे रही है। वैसे जीवन में ये तो आप सब ने महसूस किया होगा कि जब हमारे मन में चलती भावनाओं को हमारा करीबी मित्र पढ़ लेता है तो हमें मन ही मन खुशी ही होती है। इसलिए गीत में इस खुशी की तरंग सर्वत्र व्याप्त है।